|  |
| --- |
| PRITARTA |
| Kauno miesto savivaldybės administracijos direktoriaus pavaduotojo2022 m. birželio 8 d. įsakymu Nr. A-2214PATVIRTINTAKauno lopšelio-darželio „Žuvintas“ direktoriaus2022 m. birželio 29 d. įsakymu Nr. V-39 |

**­­­­­­­­­­­­­Kauno lopšelio-darželio „Žuvintas“**

**2022-2024 METŲ STRATEGINIS PLANAS**

|  |  |  |  |
| --- | --- | --- | --- |
| **Metų prioritetinė veikla** | **Siekiamas pokytis (vertinimo kriterijus, matavimo vienetas)** | **Siekiama reikšmė** | **Sąsaja savivaldybės strateginio planavimo dokumentais, kurie lemia įstaigos veiklos prioritetus** |
| *1. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose, skirtuose įtraukčiai švietime, skaičius (žm. sk.) | **4** | Švietimo įstatymo 5 str. 5 d., 14 str. 7 d., 30 str. papildymas |
| *2. Ugdymo kokybės gerinimas* | Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis (proc.) | **68**  | Kauno miesto savivaldybės 2022–2024 metų strateginis veiklos planas, patvirtintas Kauno miesto savivaldybės tarybos 2022 m. vasario 1 d. sprendimu Nr. T-3 „Dėl Kauno miesto savivaldybės 2022–2024 metų strateginio veiklos plano patvirtinimo“. |
|  | Labai gerai ir gerai ugdymo kokybę, vertinančių tėvų (globėjų, įtėvių, rūpintojų) dalis (proc.) | **73** |  |
|  | Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis (proc.)  | **73** |  |
|  | Vienam mokytojui tenkantis vaikų skaičius (žm. sk. ) | **12** |  |
| Metiniai savivaldybės biudžeto asignavimai | ***354 696* tūkst. eurų** (bendra įstaigai skirta lėšų suma)**:**  |
| Veiklos planu prisidedama siekiant šių Kauno miesto savivaldybės n – (n + 2) metų strateginio veiklos plano tikslų ir uždavinių | **Kauno miesto savivaldybės 2022–2024 metų strateginis veiklos planas.** |

**I SKYRIUS**

**VEIKLOS KONTEKSTAS**

Kauno lopšelio-darželio „Žuvintas“ 2022-2024 metų strateginis planas (toliau - Strateginis planas) parengtas, atsižvelgiant į Šalies Švietimo Strategiją, Kauno miesto savivaldybes strateginio planavimo dokumentus, Kauno lopšelio-darželio „Žuvintas“ (toliau-Įstaiga) bendruomenės poreikius. Kauno lopšelio-darželio „Žuvintas“ strateginis planas reglamentuoja įstaigos plėtros veiklą 2022 – 2024 metais. Jis nustato Įstaigos viziją, misiją, plėtros prioritetus, tikslus, numato uždavinius ir priemones šių tikslų įgyvendinimui. Rengiant strateginį veiklos planą buvo atsižvelgta į Valstybinę pažangos strategiją „Lietuva 2030“, švietimo strategiją, Kauno miesto savivaldybės strateginio planavimo dokumentus, švietimo būklę. Kauno lopšelis-darželis „Žuvintas“ – juridinis asmuo, adresas Žuvinto g. 8, Kaunas, LT-51420, el.p.zuvintodarzelis@gmail.com, interneto svetainė <https://www.zuvintas.kaunas.lm.lt> pelno nesiekianti Kauno miesto savivaldybės, Gričiupio seniūnijos švietimo ugdymo įstaiga, teikianti ikimokyklinį ir priešmokyklinį ugdymą 1,5-7 metų vaikams. Savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos įstatymais, Lietuvos Respublikos nutarimais, Lietuvos Respublikos Švietimo mokslo ir sporto ministerijos teisės aktais, švietimo ir mokslo ministrės įsakymais, Kauno savivaldybės tarybos sprendimais, Kauno savivaldybės administracijos direktoriaus ir Kauno savivaldybės Švietimo skyriaus vedėjos įsakymais, Įstaigos nuostatais. Lopšelis-darželis atidarytas 1969 m. lapkričio 19 d. Įstaigoje ugdomi vaikai nuo 1,5 iki 6 (7) metų. Lopšelyje-darželyje veikia 6 grupės: 2 –lopšelio, 3 – darželio ir 1 – priešmokyklinio amžiaus vaikams. Grupių darbo laikas 10,5 val. Visose grupėse integruojami specialiųjų ugdymo(si) poreikių turintys vaikai. Pagal ikimokyklinio ir priešmokyklinio ugdymo programas ugdoma 110 vaikų. Įstaigai vadovauja direktorius, įstaigos veiklą koordinuoja direktoriaus pavaduotoja ugdymui ir direktoriaus pavaduotoja ūkio reikalams. Švietimo pagalbą Įstaigoje organizuoja ir koordinuoja Vaiko gerovės komisija. Ugdytiniams švietimo pagalbą teikia švietimo pagalbos specialistai. Vienoje grupėje dirba mokytojo padėjėja.

Įstaigos 2022-2024 m. strateginį planą parengė 2022 m. kovo 17 d. direktoriaus įsakymu Nr. V- 18 sudaryta darbo grupė.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2019-2021 METUS**

Įgyvendinant 2019-2021 metų strategiją, įvykdytos planuotos veiklos, pasiekti ženklūs pokyčiai ugdymo kokybės gerinimo ir materialinės bazės stiprinimo srityse, dalyvauta miesto, respublikiniuose bei tarptautiniuose projektuose, pasiekti tikslai, bei įgyvendinti išsikelti uždaviniai.

**2019 metų veiklos rezultatai.** Ypatingas dėmesys 2019 metais buvo skiriamas ugdymo kokybei, ugdymo(si) sąlygų lopšelyje-darželyje gerinimui, ikimokyklinio ir priešmokyklinio ugdymo aplinkų modernizavimui. Ataskaitinio laikotarpio veiklos rezultatai, svarbiausi įvykiai, padarę teigiamą pokytį organizacijos kryptingai veiklai bei ugdymo kokybės gerinimui: suburta aktyvių tėvų komanda, atliktos 3 tėvų anketinės apklausos, įdiegtas elektroninis dienynas „Mūsų darželis“, į ugdymo procesą įtraukta socialinio emocinio ugdymo programa „Kimochis“; bendradarbiaujant su VšĮ LIONS QUEST LIETUVA gautas finansavimas socialinio ir emocinio ugdymo LIONS QUEST programos ,,Laikas kartu“ adaptavimui; atnaujinta priešmokyklinės grupės ugdomoji aplinka: miegamojo ir žaidimų patalpose atliktas dalinis remontas, grupė papildyta naujomis ugdymo(si) priemonėmis; įrengtos „Tyrinėjimų ir atradimų“, „Judėjimo ir saviraiškos“ bei „Kalbos ugdymo“ erdvės, vaikų tyrinėjimo, kūrybos ir atradimų poreikiams tenkinti; modernizuota virtuvės patalpos erdvė.Sukurtas bendruomeniškumo ir bendradarbiavimo su šeima modelis, 100 proc. pedagogų ir 80 proc. tėvų naudoja el. dienyną, kurio dėka pagerėjo informacijos sklaida apie vaiko pasiekimus, ugdymo procesą, įstaigos veiklą ir kt. aspektus. 50 proc. šeimų dalyvauja vaiko ugdymo procese kaip partneriai, siekiant kokybiškesnio ugdymo ir pasiekimų gerinimo. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo su socialiniais partneriais bei partnerystės su tėvais srityse. Numatyti finansiniai prioritetai realizuoti 100 proc., atsižvelgta į 2019 m. veiklos tikslus, jų įgyvendinimą, būtiniausius poreikius.

**2020 metų veiklos rezultatai.** Vaikai, ugdymo(si) aplinka, ugdymas(is), darbuotojai, įstaigos bendruomenė ir jos mokymas(is), lyderystė ir vadyba – buvo ir yra būtent tie veiksniai, lėmę 2020-ųjų ir šių metų lopšelio-darželio “Žuvintas” misijos įgyvendinimą. Įstaigos veikla įgyvendinta siekiant kryptingų tikslų, kokybiško ugdymo ir ugdymo(si) nežiūrint į tai, jog mūsų organizacijoje dirbo darbuotojai su skirtingais poreikiais, siekiais, patirtimis, skirtingais tempais ir būdais, tačiau sėkmingai įgyvendinom pagrindinį veiklos uždavinį - įdiegti į rezultatus orientuotą ir duomenimis grįstą valdymą. 2020 metais, įstaigos bendruomenė priėmė naują iššūkį ir įgavo naują patirtį įvedus nuotolinį ugdymą. Nuotolinis ugdymas sukėlė sunkumų, tačiau atsakingai laikantis Lietuvos Respublikos Vyriausybės nutarimų, Ekstremalių situacijų valdymo vadovo sprendimų, Kauno administracijos direktoriaus įsakymuose nurodytų reikalavimų, buvo užtikrintas įstaigos veiklos efektyvumas. Per šį laikotarpį daug dėmesio skirta komandinio darbo stiprinimui, naujų darbo metodų paieškai, darbuotojų kvalifikacijos kėlimui. Pokyčių etapas nebuvo lengvas, tačiau pasiekti puikūs rezultatai: sutvarkyta vidaus ir lauko erdvių aplinka tapo daug funkcionalesnė, tikslingai orientuota į laisvą ir saugų vaikų judėjimą, gebėjimų ugdymąsi. Erdvės įrengtos atsižvelgiant į šiuolaikinių vaikų poreikius, modernizuotos, pritaikytos vaikų pasiekimams ir pažangai tobulinti. Sukurtos patrauklios ir komfortabilios darbo vietos įstaigos darbuotojams bei iš kitų įstaigų atvykstantiems specialistams. Lopšelio-darželio veiklos rodikliai siekiant ugdytinių ugdymo(si) rezultatų, buvo nukreipti į vaikų ugdymo sąlygų gerinimą, saugumą, emocinės bei fizinės sveikatos stiprinimą. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo bei partnerystės su tėvais srityse. Parengti ir įgyvendinti 4 ilgalaikiai projektai: „Mažoji karjera - darau, nes patiko“, „Sveikuolių kalendorius 2020“, „Sveikatiada“, “Darni mokykla”. Į projektinę veiklą įsitraukė 100 proc. įstaigos bendruomenės narių. Projektų įgyvendinimo aptarimui suorganizuoti metodiniai pasitarimai. Sukurtos 4 informacinės, reprezentacinės erdvės: „Esminiai bendražmogiškų vertybių pamatai“, “Vaikuose slepiasi mūsų laimė“, „Mūsų pasiekimai“, „Tie, kuriems reikia nepamiršti padėkoti“, lopšelio-darželio įvaizdžio išskirtinumui, tobulinimui sukurtas naujas logotipas, kuris pasižymi šiuolaikiškumu, lengvu atpažįstamumu bei vaikiškumu. Numatyti finansiniai prioritetai realizuoti 100 proc., atsižvelgta į 2020 m. veiklos tikslus, jų įgyvendinimą, būtiniausius poreikius. Dėl COVID-19 neįgyvendintasdviejų lopšelio grupių žaidimų patalpų remontas, todėl šios priemonės perkeltos į 2021 metus. Strateginius sprendimus įstaigos vadovas priiminėjo dalyvaujant visiems bendruomenės nariams - mokytojams, tėvams, vaikams ir kitiems darbuotojams, o tai dar labiau sustiprino bendruomenės ryšius, pagerino mikroklimatą. Atliktų 4 tėvų (globėjų, įtėvių) apklausų rezultatai parodė, kad 95 proc. tėvų labai gerai ir gerai vertina ugdymo kokybę įstaigoje. Suorganizuoti ir pravesti mokymai mokytojams ugdymo turinio planavimo srityje, parengtas ikimokyklinio ir priešmokyklinio amžiaus vaikų ugdymo(si) pasiekimų ir pažangos aprašas, paremtas bendrais susitarimais dėl tikslingo planavimo ir vertinimo. Įgyvendintos prevencinės socialinių-emocinių įgūdžių programos „Kimochis“ ir Lions Quest „Laikas kartu“.

**2021 metų veiklos rezultatai.**  2021 metais Kauno lopšelis-darželis „Žuvintas“ veiklą vykdė pagal parengtą ir patvirtintą veiklos planą. Veiklos planu buvo prisidedama prie Kauno miesto savivaldybės 2021 – 2023 metų strateginio veiklos plano, kuriame numatytas tikslas „Teikti besimokančios visuomenės poreikius atitinkančias švietimo paslaugas“ ir uždavinys „Formuoti efektyvų formaliojo ir neformaliojo ugdymo įstaigų tinklą“. Vadybiniai siekiai 2021 metais buvo orientuoti į ugdymo(si) kokybę, įtraukiojo ugdymo užtikrinimą įvairių poreikių vaikams, STEAM ugdymo modelio plėtojimą, siekiant individualios ugdytinio pažangos. Ugdymo procesas buvo maksimaliai perkeltas į lauko erdves, išplėtotos gamtos pažinimo ir tyrinėjimų, kūrybinės, aktyvios sportinės veiklos. Lopšelio-darželio ugdymo(si) pasiekimai, renginiai, šventės skelbiami internetinėje svetainėje, grupių ir įstaigos Facebook paskyrose. Per 2021 metų ataskaitinį laikotarpį, siekiant užtikrinti aukštesnę švietimo kokybę, teikta koordinuota švietimo pagalba: organizuoti VGK posėdžiai – 6, pateikti pasiūlymai dėl atvejų analizės ir prevencijos priemonių taikymo, nustatyta reikalinga švietimo pagalba – 36 vaikams, aptarti pagalbos vaikams teikimo modeliai, specialistų ir mokytojų veikimas komandomis, parengtas poreikių apibendrinimo ir veiksmų planas, pasiekti kokybiniai pokyčiai. Nuo 2021 m. kovo 1 d. įvesta mokytojo padėjėjo pareigybė ir jo tiesioginis dalyvavimas ugdymo(si) procese labai padėjo ugdytiniams turintiems didelių specialiųjų poreikių ir sergantiems cukriniu diabetu. Parengtos individualios 2 programos vaikams, pagal PPT rekomendacijas turinčiam autizmo spektro sutrikimų ir specifinį mišrų raidos sutrikimą. Didelių specialiųjų ugdymo(si) poreikių vaikams ugdymo(si) procesas organizuojamas derinant bendras grupės veiklas su individualiomis pagal suderintus grafikus. Įgyvendintos prevencinės programos: 2-jose grupėse socialinių-emocinių įgūdžių programa „Kimochis“, priešmokyklinio amžiaus grupėje „Laikas kartu“ ir „Zipio draugai“. Parengti ir įgyvendinti ilgalaikiai projektai: „Emocijų ir jausmų vaivorykštė“, „Sveikatiada“. Į projektinę veiklą įsitraukė 100 proc. įstaigos bendruomenės narių. Projektų įgyvendinimo aptarimui suorganizuoti metodiniai pasitarimai. 100 proc. mokytojų geba analizuoti, vertinti ir tobulinti ugdymo(si) procesą; visose grupėse atliktos pasiekimų ir pažangos atitikimo raidai analizės; 80 proc. vaikų pasiekimų ir pažangos lygis atitinka vaiko raidą. 2021 m. atlikus ugdytinių tėvų (globėjų) „Švietimo pagalbos teikimo vaikui veiksmingumo“ apklausą įstaigos veiklos kokybei įsivertinti ir tobulinti, gauti rezultatai džiugina. 88,5 proc. tėvų nuomone, vaikų ugdymas(is) visiškai atitinka šeimų poreikius ir lūkesčius. 11,5 proc. tėvų teigia, jog vaikų ugdymas(is) atitinka iš dalies. Tėvų (globėjų) apklausos duomenimis vaiko savijauta įvertinta: labai gerai – 92,3 proc. Jų nuomone ugdymo(si) aplinka užtikrina vaikų saugumą. 5-iems vaikams parengti individualūs 15-os dienų valgiaraščiai, atsižvelgiant į vaikų sveikatos būklę. 2021 m. planingai vykdyti materialinės bazės gerinimo darbai. Įstaigos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su įstaigos savivalda. 100 proc. atliktas 1 lopšelio grupės remontas. Atnaujintos grupės, miegamojo, rūbinėlės patalpos. Pakeista miegamojo kambario apšvietimo sistema, sumontuotos pakabinamos lubos, roletai, pakeistos grupėje esančios durys, pakeistos palangės. 2 darželio grupių žaidimų patalpose įsigyti nauji stalai ir kėdės vaikams įkurta nauja lauko erdvė vaikų ugdymo(si) poreikiams, patirtiniam ugdymui,3-ose grupėse įmontuoti nauji roletai. Lauko žaidimų aikštelės papildytos 5 žaidimų kompleksais. Tobulintos darbuotojų profesinės kompetencijos atsižvelgiant į šiuolaikiškas vaiko ugdymo(si) kaitos tendencijas, į įstaigos tikslus, prioritetus, nustatytas darbuotojų metines užduotis. 100 proc. mokytojų dalyvavo kvalifikacijos tobulinimo mokymuose. Lopšelio-darželio veiklos rodikliai siekiant ugdytinių ugdymo(si) rezultatų, buvo nukreipti į vaikų ugdymo sąlygų gerinimą, saugumą, emocinės bei fizinės sveikatos stiprinimą. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo bei partnerystės su tėvais sritys.

Atsižvelgiant į 2019-2021 m. strateginio plano tikslus ir uždavinius, jų įgyvendinimą, būtiniausius poreikius, numatyti prioritetai realizuoti 100 proc.

 **III SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės*** Kuriamos vaiko žaidimų aktyvinimą, pažinimą skatinančios vidaus ir lauko aplinkos.
* Dirba kvalifikuoti ir kūrybingi darbuotojai.
* Renovuotas lopšelio-darželio pastatas.
* Darbuotojams sudarytos visapusiškos sąlygos kvalifikacijai kelti.
* Įsteigtas mokytojo padėjėjo pareigybės etatas ir jo tiesioginis dalyvavimas ugdymo(si) procese, didelė pagalba vaikams sergantiems cukriniu diabetu.
* 100 proc. vaikų įstaigoje pasiekia pakankamą mokyklinę brandą, atitinka pedagogų ir tėvų lūkesčius.
* Teigiamai vertinama lopšelio-darželio veikla.
* Įgyvendinamos prevencinės programos: „Zipio draugai“, „Kimochis“, „Laikas kartu“.
* Gerinamas vaikų maitinimas, dalyvaujant programoje „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“.
 | **Silpnybės*** Trūksta mokytojo padėjėjų ir individualizuotų erdvių vaikams, turintiems specialiųjų ugdymosi poreikių (ypatingai pagalba autizmo spektrą turintiems ugdytiniams).
* Nepakankamas IKT panaudojimas ugdymo(si) procese dėl trūkstamų IT priemonių.
* Silpna STEAM metodo priemonių bazė.
 |
| **Galimybės*** Siekti ugdymo individualizavimo ir personalizavimo kokybės.
* Atnaujinti ikimokyklinio ugdymo programą.
* Organizuoti tėvų švietimą.
* Palankios sąlygos darbuotojų profesiniam tobulėjimui.
* STEAM technologijų taikymas tobulinant ugdymo(si) procesą.
* Efektyvus bendradarbiavimas su socialiniais partneriais.
 | **Grėsmės*** Daugėja vaikų, turinčių ugdymosi sunkumų, tampa sudėtinga užtikrinti ugdymo kokybę.
* Specialiųjų poreikių vaikų skaičiaus didėjimas, neturint galimybės suteikti jiems būtinos specialiosios pedagoginės pagalbos.
* Blogėjanti vaikų sveikata.
* Teisės aktų kaita mažina vadovų sąnaudas, būtinas vaikų ugdymo(si) proceso veiklų kūrimui.
* Atvykstančių ir grįžtančių iš užsienio vaikų ugdymas ir jų ugdymo(si) poreikių tenkinimas. Tikėtina, kad įstaigoje plėsis daugiakultūrinė aplinka, o mokytojai neturės pakankamai patirties ir pasirengimo dirbti tokioje aplinkoje.
 |

Nuosekliai vykdoma 2019-2021 m. lyginamoji analizė atsakė į probleminius klausimus ir atrado jo sprendimo būdus, kurie yra labai svarbūs nustatant ikimokyklinio ir priešmokyklinio ugdymo vaidmenį. Atlikus teorines ir dokumentų analizes, lopšelis-darželis „Žuvintas“ 2022-2024 metams nusistatė tris pagrindines strategines kryptis, kuriomis nurodytu laikotarpiu bus skiriamas išskirtinis dėmesys organizuojant veiklą:

* *sudaryti palankias sąlygas kiekvienam vaikui ugdytis pagal jų poreikius ir galimybes, užtikrinant švietimo pagalbą, lygias galimybes ir ugdymo(si) prieinamumą;*
* *plėtoti inovatyvų ir visuminį vaikų ugdymą;*
* *užtikrinti saugią, funkcionalią ir šiuolaikinius ugdymo(si) reikalavimus atliepiančią aplinką.*

**IV SKYRIUS**

**ĮSTAIGOS VIZIJA**

Atvira, nuolat besimokanti bendruomenė, kurianti mažųjų draugų laimingą vaikystę.

**V SKYRIUS**

**ĮSTAIGOS MISIJA**

Atsakingai teikti kokybišką ikimokyklinį ir priešmokyklinį ugdymą, užtikrinantį asmenybės savivertę, socialumą, nuolatinę asmeninę pažangą.

**VI SKYRIUS**

**VERTYBĖS IR FILOSOFIJA**

Įstaigos bendruomenė – besimokanti organizacija.

**VII SKYRIUS**

**STRATEGINIO REALIZAVIMO PRIEMONIŲ PLANAS**

|  |
| --- |
| ***1 TIKSLAS – sudaryti palankias sąlygas kiekvienam vaikui ugdytis pagal jų poreikius ir galimybes, užtikrinant švietimo pagalbą, lygias galimybes ir ugdymo(si) prieinamumą.*** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Pavadinimas, mato vnt.** |  **2022 m.** |  **2023 m.** |  **2024 m.** |
| 1. Pagerinti įtraukiojo ugdymo(si) kokybę ir pagalbos šeimai teikimą įgalinant visus įstaigos darbuotojus. | 1.1. Visapusiškos pagalbos teikimas specialiųjų ugdymosi poreikių ir specialiosios pagalbos poreikį turintiems ugdytiniams ir jų šeimoms.  | Direktorius  | Nuo 2022 m. gegužės 1 d. padidintas pedagoginių pareigybių skaičius. Įsteigtas 0,25 et. socialinio pedagogo etatas.  |  | Vaikų, turinčių specialiųjų ugdymosi poreikių, dalis nuo bendro vaikų skaičiaus (proc.) | 33,33 | 30 | 28 |
| 1.2. Padidintas paslaugas teikiančių specialistų skaičius. | Direktorius | 2022 m. pagerintos vaikų bendrosios kompetencijos. |  | Paslaugas teikiančių pagalbos specialistų skaičius (žm.sk.) | 3 | 4 | 4 |
| 1.3. Mokymų apie įtraukiojo ugdymo principus organizavimas. | Direktoriaus pavaduotoja ugdymui | 2022-2024 m. patobulintos mokytojų kompetencijos, teikiant pagalbą įvairių ugdymo(si) poreikių turintiems vaikams. | 300,00 Eur. Mokymo lėšos kvalifikacijos tobulinimui  | Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime, skaičius (žm. sk.) | 4 | 8 | 12 |
| 1.4. Mokytojų ir kitų darbuotojų, teikiančių pagalbą specialiųjų poreikių ir specialiosios pagalbos poreikį turintiems ugdytiniams, kvalifikacijos tobulinimas. | Direktoriaus pavaduotoja ugdymui, mokytojai | 2022-2024. mokytojai ir kiti nepedagoginiai darbuotojai įgis žinių apie įtraukųjį ugdymą. | 300,00 Eur. SB lėšos kvalifikacijos tobulinimui | Vaikų, turinčių specialiųjų ugdymosi poreikių, dalis nuo bendro vaikų skaičiaus (proc.) | 80 | 90 | 100 |
| 1.5. Individualių vaiko ugdymo programų rengimas. | Direktorius, direktoriaus pavaduotoja ugdymui | Kasmet pagal poreikį rengiamos individualios programos, vadovaujantis pedagoginės Kauno pedagoginės psichologinės pagalbos skyriaus specialistų rekomendacijomis, Vaikų pažanga ir pasiekimai aptariami su tėvais. |  | Parengtos individualios programos (vnt.) | 3 | 2 | 2 |
| 2. Užtikrinti kokybišką ugdymą(si) dalyvaujant neformaliojo ugdymo įstaigų organizuojamose veiklose | 2.1. Dalyvavimas Lietuvos mokinių neformaliojo švietimo centro organizuojamose veiklose.  | Mokytojai  | Mokytojos inicijuoja ir organizuoja ugdomąjį procesą netradicinėse aplinkose, už darželio ribų, neformaliojo vaikų švietimo mokyklų organizuojamose edukacijose. | 500,00 Eur. Mokymo ir spec. lėšos pažintinei veikla | Suorganizuotos pažintinės, kultūrinės išvykos-veiklos neformaliojo vaikų švietimo mokyklų organizuojamose edukacijose. Priemonių (vnt.) /dalyvaujančių vaikų (proc.) | 10/70 | 12/80 | 12/90 |
| 2.2. Projektinė veikla  | Direktorius, direktoriaus pavaduotoja ugdymui mokytojai  | 2022-2024 m. 100 proc. įstaigos mokytojų ir vaikų aktyviai dalyvaus įvairiose projektinėse veiklose.  | 300,00 Eur. Mokymo lėšos pažintinei veikla | Įgyvendinamų veiklų, projektų skaičius (vnt.)  | 2 | 3 | 4 |
| 3. Užtikrinti ugdymo turinio individualizavimą pagal vaiko poreikius, parenkant ugdymo formas, būdus ir metodus. | 3.1. Užduočių, skirtų ugdymo (si) veiklai diferencijuoti ir individualizuoti, kaupimas ir panaudojimas. | Mokytojai  | 2022-2023 m. visose grupėse įrengtos diferencijavimo ir individualizavimo užduočių erdvės „Užduotis renkuosi pats“, kuriuose užduotys sugrupuotos pagal lygius. | 150,00 Eur. Mokymo ir spec. lėšos edukacinėms priemonėms | Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis (proc.) | 65 | 70 | 72 |
| 3.2. Regimojo, girdimojo, kinestezinio suvokimo vaizdinių priemonių pateikimas spec. poreikių vaikams grupių aplinkose. | Mokytojai | 2022-2023 m. sukurtos grupių edukacinės aplinkos (vizualios komunikacijos kortelės) tenkins vaikų saviraiškos, judėjimo ir kūrybinius poreikius. | 200,00 Eur. Mokymo ir spec. lėšos edukacinėms priemonėms | Ugdymo(si) aplinkos pritaikytos spec. poreikių vaikams (proc.) | 60 | 80 | 100 |
| 3.3. Organizuota gerai ir saugiai besijaučiančių vaikų ugdymo įstaigoje tėvų (globėjų, rūpintojų) apklausa. | Direktorius, direktoriaus pavaduotoja ugdymui mokytojai | 2022-2024 m. suorganizuota tėvų anketinė apklausa. Remiantis rezultatais iki 2024 m. vaikų savijautą darželyje labai gerai ir gerai vertina 90 % tėvų. |  | Vaikų saugiai ir gerai besijaučiančių ugdymo įstaigoje dalis (proc.) | 80 | 85 | 90 |

|  |
| --- |
| ***2 TIKSLAS – plėtoti inovatyvų ir visuminį vaikų ugdymą.*** |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.** | **2024 m.** |
| 1. Gerinti ikimokyklinio ir priešmokyklinio ugdymo programų įgyvendinimą kūrybiškai ir veiksmingai integruojant socialinį emocinį ugdymą, STEAM ugdymą, siekiant ugdytinių ugdymosi pažangos ir pasiekimų | 1.1. Inovatyvių STEAM ugdymo(si) metodų, atitinkančių ugdytinių gabumus taikymas ugdymo(si) procese. | Direktoriaus pavaduotoja ugdymui, mokytojai | 2022 m. visose grupėse ugdymo(si) procese sėkmingai taikomi STEAM ugdymo metodai. Diegiamas STEAM ugdymo modelis ugdantis vaiko gebėjimus mokslo, technologijos, inžinerijos, matematikos ir menų srityje skatinantis kūrybiškumą ir komandinį darbą. STEAM ugdymo temos nuolat talpinamos lopšelio-darželio metodinės medžiagos duomenų bazėje <https://www.facebook.com/zuvintodarzelis> | 3000,00 Eur. Mokymo ir spec. lėšos edukacinėms priemonėms | Nuoseklus, sistemingas STEAM veiklų organizavimas visose grupėse (proc.) Į ugdymo turinį integruojamas STEAM ugdymo metodikos technologijos.  | 70 | 80 | 100 |
| 1.2. Lopšelio-darželio ikimokyklinio ugdymo(si) programos atnaujinimas.  | Direktorius, direktoriaus pavaduotoja ugdymui mokytojai | 2022 m. atnaujinta lopšelio-darželio ikimokyklinio ugdymo(si) programa: bendrosios nuostatos, ugdymo turinys, metodai, priemonės.  |  | Užtikrintas kokybiškas ikimokyklinės ugdymo programos įgyvendinimas (proc.) | 100 | 100 | 100 |
| 1.3. Integruoti į ugdymo turinį emocinio intelekto ir socialinių įgūdžių programas. | Direktorius, direktoriaus pavaduotoja ugdymui mokytojai | 2022-2024 m į ikimokyklinio ugdymo programą integruota “Kimochi” programa, o į priešmokyklinio – “Zipio draugai”. | 100,00 eur. Mokymo ir SB lėšos edukacinėms priemonėms | Grupių, dalyvaujančių socialinio emocinio ugdymo, sveikatos stiprinimo programose, dalis nuo bendro grupių skaičiaus (proc.) | 50 | 50 | 60 |
| 2. Plėtoti vidinę komunikaciją, stiprinant pedagogų ir tėvų bendradarbiavimą vaiko pasiekimus ir juos vertinant. | 2.1. Anketavimas, įvairios apklausos, tėvų/globėjų lūkesčių tyrimai. | Direktorius, direktoriaus pavaduotoja ugdymui | 2022-2024 m. aiškūs susitarimai tarp pedagogų ir tėvų dėl keitimosi informacija apie vaiko pažangą: būdai, formos, dažnumas. Tėvai pagal poreikį individualių pokalbių metu informuojami apie vaikų ugdymosi pasiekimus ir pažangą, ugdymo procesą. |  | Nuolatinė refleksija,vaikų ugdymo(si) irpasiekimų vertinimoklausimais.  | 2-3 kartus metuose. | 2-3 kartus metuose. | 2-3 kartus metuose. |
| 2.2. Savalaikės socialinės, pedagoginės ir psichologinės pagalbos teikimas vaikams ir jų tėvams; VGK veikla | Direktorius, VGK nariai | 2022-2024 m. tėvai ir pedagogai siekia dermės ir tęstinumo tarp ugdymo įstaigoje ir namuose, dalijasi gerąja patirtimi ugdymo klausimais, laikosi vienodų susitarimų ir taisyklių auklėjant vaikus grupėje ir namuose. |  | Vaikų saugiai ir gerai besijaučiančių ugdymo įstaigoje dalis (proc.)Užtikrinta savalaikė švietimo pagalba kiekvienam vaikui (proc.) | 80100 | 90100 | 100100 |
| 2.3. Organizuojami kolegialūs susitikimai su tėvais. Skatinamos tėvų iniciatyvos, savanorystė. | Direktorius, mokytojai | 2022-2024 m. organizuoti grupiniai tėvų susirinkimai, atvirų durų savaitės.  |  | Šeimos įtraukimo į ugdymo procesą tobulinimas, paslaugų kokybės gerinimas ir įvairovė (proc.) | 80 | 90 | 100 |
| 3. Užtikrinti informacinių technologijų naudojimą | 3.1. Organizuojama ugdomoji veikla, panaudojant IKT | Mokytojai | 2022-2024 m. atsivers naujos vaikų ugdymo(si) galimybės. IKT panaudojimas, interaktyvių priemonių įsigijimas leis pedagogams ne tik geriau pasiruošti veiklai, bet ir lavės vaikų intelektualiniai gebėjimai. | 4000,00 Eur. Mokymo ir SB lėšos IKT edukacinėms priemonėms | Ugdomojoje veikloje mokytojai naudoja IKT (proc.) | 70 | 80 | 100 |

|  |
| --- |
| ***3 TIKSLAS – užtikrinti saugią, funkcionalią ir šiuolaikinius ugdymo(si) reikalavimus atliepiančią aplinką.***  |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansiniai šaltiniai** | **Rezultato vertinimo kriterijus** |
| **Pavadinimas, mato vnt.** | **2022 m.** | **2023 m.**  | **2024 m.** |
| 1. Užtikrinti kokybišką HN reikalavimus atitinkančią lopšelio-darželio aplinką. | 1.1. Ugdymo(si) erdvių atnaujinimas ir tobulinimas.  | Direktorius, direktoriaus pavaduotoja ūkio reikalams  | 2022-2024 m. atnaujintos ir pagerintos vaikų ugdymo(si) poreikius tenkinančios grupių aplinkos.  | 20000,00 Eur. Investicijų programa (biudžetas) | Atnaujintų ugdymo patalpų skaičius, vnt. | 1 | 1 | 1 |
| 1.2. Šiuolaikiškų lauko žaidimų priemonių įsigijimas.  | Direktorius, direktoriaus pavaduotoja ūkio reikalams | 2022-2024 m. įsigyti lauko aikštelių įrengimai garantuos saugias ir sveikas ugdymosi sąlygas. | 5000,00 Eur. Investicijų programa (biudžetas) | Įsigytų lauko žaidimų įrengimų skaičius, vnt. | 6 | 1 | 1 |
| 1.3. Oro vėdinimo sistemų įrengimas. | Direktoriaus pavaduotoja ūkio reikalams | Iki 2024 m. visose grupėse įrengtos vėdinimo sistemos. | 11000,00 Eur. Investicijų programa (biudžetas)  | Oro vėdinimo sistemų įrengimas (proc.) | 50 | 50 | 100 |
| 1.4. Laiptų turėklų atnaujinimas. | Direktoriaus pavaduotoja ūkio reikalams | 2022 m. atnaujinti dviejų laiptinių turėklai.  | 400,00 Eur. SB lėšos prekėms  | Atnaujintų patalpų skaičius, vnt.  | 2 |  |  |
| 2. Plėsti laisvalaikio ir poilsio erdves. Gerinti ugdymo(si) sąlygas atnaujinant ir kuriant naujas ugdymo(si) erdves. | 2.1. Vaikams ir darbuotojams skirtos poilsio erdvių kūrimas. | Direktorius, direktoriaus pavaduotoja ūkio reikalams | 2023-2024 m. atnaujinta, modernizuota aplinka turės poveikį vaikų saugumui, sveikatai ir estetiniam suvokimui. | 3000,00 Eur. SB lėšos prekėms | Patobulintos poilsio erdvės vaikams ir darbuotojams (vnt.)  | 1 |  |  |
|  | 2.2. Smūgį mažinančios, minkštos žaidimų aikštelių dangos įrengimas. | Direktorius, direktoriaus pavaduotoja ūkio reikalams | 2024 m. pagerintos lauko edukacinės aplinkos, įrengtos bituminės lauko dangos plotas, kv. m. | 5000,00 Eur. Investicijų programa (biudžetas) | Įrengtos smūgį mažinančios, minkštos žaidimų aikštelių dangos plotas, kv. m. | 0 | 100 | 150 |
| 2.3. Įrengtas sveikatingumo takas  | Meninio ugdymo mokytojai, direktoriaus pavaduotoja ūkio reikalams | 2023 m. suprojektuotas ir įrengtas meditacijos labirintas „Basų kojų takas“. Sukurta estetiška ir patraukli, fizinį aktyvumą skatinanti aplinka.  | 300,00 Eur. SB lėšos prekėms | Įrengtų edukacinių erdvių skaičius (vnt.)  |  | 1 |  |
|  | 2.4. Gerinamas ugdymo turinio prieinamumas, individualizuojamas ugdymas papildant edukacines erdves STEAM priemonėmis  | Direktorius, direktoriaus pavaduotoja ugdymui | 2022-2024 m. STEAM priemonėmis visos grupės papildytos metodinėmis ir ugdymosi priemonėmis vaikų tyrinėjimo, eksperimentinei, pažintinei, interaktyvioms veikloms | 2000,00 Eur. Mokymo ir SB lėšos  | Įsigytų priemonių individualiems gamtamoksliniams tyrimams (vnt.) | 2 | 5 | 10 |

Direktoriaus pavaduotoja ugdymui, atliekanti direktoriaus funkcijas Ilona Mačionienė

Direktoriaus pavaduotoja ūkio reikalams Birutė Rimkienė

Dokumentų specialistė Daiva Liuberskienė

Mokytoja (dirbanti pagal priešmokyklinio ugdymo programą) Vida Pranckevičienė

Logopedė Elena Šulcienė

PRITARTA

Kauno lopšelio-darželio „Žuvintas“ tarybos

2022 m. kovo 29 d. posėdžio protokolu

Nr. 1.28.-3